Vă invităm să participați la achiziția directă conform specificațiilor tehnice următoare, achiziție necesară proiectului finanțat *prin programul prioritar de finanțare Program Patrimoniu Imaterial/ Patrimoniu Cultural Mobil – Proiect Astra Rock Festival* astfel:

**ANUNȚ PARTICIPARE ACHIZIȚIE DIRECTĂ**

**pentru achiziția de servicii pentru evenimentele culturale**

1. **Obiectiv:**

Achiziţionarea de servicii pentru organizarea de evenimente necesare în vederea derulării etapelor specifice proiectului cultural *Astra Rock Festival*

**Locul desfășurării** evenimentelor/activităților este în Muzeul Civilizației Populare Tradiționale ASTRA (Muzeul în aer liber) din Sibiu, str. Pădurea Dumbrava, nr. 16-20.

Proiectul cultural Astra Rock Festival constă în a oferi publicului un nou concept în care artele spectacolului se îmbină și se completează cu activitățile muzeale, educaționale de comunicare și valorizare a patrimoniului

**II. Perioada de prestare a serviciilor:**

**Condiţii de prestare**: serviciile vor fi prestate în perioada **15.08.2024-18.08.2024**

**Condiţii de plată**: plata se efectuează în termen de 30 de zile de la data emiterii facturii, pe bază de proces-verbal de recepție, după prestarea serviciilor şi cu condiţia acceptării la recepţie a serviciilor prestate.

**III. Criteriul de atribuire:** este *”prețul cel mai scăzut”*

**IV. Cerințe:**

Cerinţele impuse vor fi considerate ca fiind minimale.

Caietul de sarcini face parte integrantă din documentaţia pentru atribuirea contractului şi constituie ansamblul cerinţelor pe baza cărora se elaborează de către fiecare ofertant propunerea tehnică. În acest sens, orice ofertă prezentată, care se abate de la prevederile Caietului de sarcini va fi luată în considerare, dar numai în măsura în care propunerea tehnică presupune asigurarea unui nivel calitativ superior cerinţelor minimale din Caietul de sarcini. Ofertarea de servicii cu caracteristici tehnice inferioare celor prevăzute în caietul de sarcini sau care nu satisface cerinţele caietului de sarcini va fi declarată ofertă neconformă şi va fi respinsă.

Scopul evenimentului este să atragă noi categorii de beneficari pentru înțelegerea și asumarea valorilor patrimoniale materiale și imateriale din România, gestionate de un muzeu în aer liber cu profil etnografic și asigurarea continuității meșteșugurilor și a produselor aferente care definesc valorile identitare din România prin introducerea artelor spectacolului în programul cultural anual și să diversifice paleta de grupuri țintă ale muzeului, să crească numărul de vizitatori și să creeze noi oportunități pentru meșteșugarii de produse autentice, certificate de muzeul ASTRA dar să promoveze și să facă cunoscută imaginea Asociației ”Centrul Memorial Dr. Gh.Telea Bologa” care gestionează patrimoniul mortuar al familiei Dr. Gh. Telea Bologa

Obiectivele urmărite de eveniment sunt:

* Dezvoltarea noului produs cultural, sustenabil, pliat pe noile tendințe internaționale;
* Plasarea produsului cultural pe piața festivalurilor din țară și din străinătate;
* Diversificarea grupurilor de beneficiari;
* Promovarea produselor meșteșugărești specifice ruralității și dezvoltarea antreprenoriatului cultural;
* Exemplificarea în rândul instituțiilor de cultură similare a beneficiilor unor noi produse culturale generatoare de efecte cultural-educaționale și economice;
* Creșterea calității actului cultural din muzeul ASTRA prin introducerea artelor spectacolului.

Argumentarea faptului că Muzeele cu profil etnografic sunt furnizoare pentru Tranziția Verde și pot educa pentru înțelegerea, asumarea și adaptarea la noile provocări.

Festivalul se va concentra în timpul zilei pe ateliere interactive și educaționale prin integrarea industriilor cultural-creative pe durata celor 3 zile de festival. Suplimentar vom acorda importanță și utilitate produselor meșterilor prezenți, pe sustenabilitatea și pe autenticitatea lor.

Componenta gastronomică va fi prezentă în cele 3 zile de festival și va urmări prezentarea unei abordări actuale în ceea ce privește economia de resurse în materie alimentară și modul sustenabil asumat în ruralitatea din România.

Serviciile ce vor fi contractate pentru organizarea acestui eveniment cultural constau în organizarea de ateliere culturale recreative, în perioada 15-18 august,  care vor completa oferta deja existentă, în cadrul Festivalului ASTRA ROCK după cum urmează:

1. **Maratonul muzeelor din România**
2. **Ateliere cultural-educaționale**
3. **ASTRA Poetic - parte integrantă a Festivalului ASTRA ROCK**
4. **Olimpici în Festival**

**Cerințe privind serviciile solicitate**

Ofertantul, în stabilirea ofertei tehnice şi financiare va trebui să ţină cont de următoarele specificaţii minime:

1. **Maratonul muzeelor din România**

**Prestatorul va avea de îndeplinit următoarele sarcini:**

* Prestatorul va asigua participarea a minim 5 muzee cu profil etnografic din diferite zone ale țării care vor desfășura următoarele activități: un atelier/muzeu/zi cu componeta gastronomică specifică zonei de proveniență și curatorierea preparatelor gătite, prezentarea ofertei culturale a acestora și exemplele de proiecte sustenabile din planul lor de activitate.
* Prestatorul va suporta cheltuielile legate cu organizarea maratonului și onorariile persoanelor care susțin atelierele gastronomice.
* Prestatorul va asigura recuzita și materialele consumabile necesare.
1. **Ateliere cultural- educaționale**

**Prestatorul va avea de îndeplinit următoarele sarcini:**

* Prestatorul va asigura participarea specialiștilor muzeali și meșterilor care vor desfășura și curatoria un număr total de 20 de ateliere meșteșugărești demonstrative și/sau participative, respectiv minim 5 ateliere/ zi, în perioada 16 -18 august 2024, în intervalul orar 10-18.
* Prestatorul va suporta cheltuielile legate de organizarea atelierelor cultural- educaționale
* Prestatorul va asigura onorariile și materialele consumabile necesare implementării atelierelor menționate mai sus.
1. **ASTRA Poetic - Histories, parte integrantă a Festivalului ASTRA ROCK**

ASTRA Poetic – Histories – componenta literară, plastică și de design a evenimentului completează oferta culturală. Tema din acest an va aduce în atenția publicului încărcătura identitară, memoria construcției (sau obiectului) povestea care o (sau îl) însoțește în muzeu și ramificațiile succesive ale acesteia. Avem în vedere istorii locale, obiecte cu semnificații aparte, case sau locuri care au marcat evoluții individuale sau ale unor comunități, dar și felul în care acestea se armonizează (sau nu) într-un tablou de ansamblu al celui mai întins muzeu în aer liber din Europa. Practic, o paletă diversă de produse culturale, adresate mai multor categorii de public cu dovada clară că prin Patrimoniul Cultural Material și Imaterial se pot dezvolta direcții clare de valorizare, educare și mediere, combinând imaterialul ruralității din România, cu sustenabilitatea materialului, într-un discurs și literar, completat cu arta spectacolului.

**Prestatorul va avea de îndeplinit următoarele sarcini**

* Prestatorul va asigura prezența a șase artiști de creație literară (poezie și proză) și 2 artiști plastici în perioada 15-18 august, pentru a susține 6 ateliere interactive, de creație literară și arte plastice, în spațiul pus la dispoziție de beneficiar, conectate cu conceptul festivalului
* Prestatorul va asigura onorariile artiștilor.
* Prestatorul va asigura cheltuielile necesare producției unei instalații artistice în locația propusă de beneficiar.
1. **Olimpici în Festival**

**Prestatorul va avea de îndeplinit următoarele sarcini:**

* Prestatorul va asigura prezența a 20 de mici meșteșugari, participanți ai Olimpiadei Meșteșuguri Artistice Tradiționale care reprezintă cel puțin două dintre următoarele meșeșuguri, fără a se limita doar la acestea:prelucrarea lemnului, a textilelor, olărit, pictură icoane etc.
* Prestatorul va asigura onorariile copiilor care vor desfășura 3 ateliere interactive/zi, în locația propusă de beneficiar.

**Prestatorul are obligația de a respecta prevederile Regulamentul UE nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).**

 Ofertanţii vor depune oferta cu detalierea prețului pe fiecare tip de serviciu ofertat. Nu se acceptă oferte parțiale. Nu se acceptă oferte alternative.

**V. Modul de depunere a ofertelor**

Operatorii economici vor depune următoarele documente:

 a) Propunerea tehnică

 b) Propunerea financiară – detaliată pe fiecare tip de serviciu ofertat

Modelele de formulare solicitate sunt disponibile pe site-ul [*www.asociatiateleabologa.ro*](http://www.asociatiateleabologa.ro)*.*

Operatorii economici vor transmite oferta conținând formularele completate și documentele solicitate, în original, semnate, la adresa de e-mail asociatiateleabologa@gmail.com până la data de **13.08.2024, ora 15:00.**

Autoritatea contractantă va demara achiziţia doar cu ofertantul declarat câştigător de către comisia de evaluare oferte.